**MEGHÍVÓ KÖZGYŰLÉSRE**

**Tisztelt Sorstárs!**

A Vakok és Gyengénlátók Baranya Megyei Egyesületének rendes évi taggyűlését **2023. május 10-én (szerdán) 9 óra 30 percre** a Pécs, Universitas utca 2/A sz. alatt lévő Tudásközpont földszinti konferenciatermébe az elnökség összehívja.

**Napirendi pontok**

* **megnyitó;**
* **az elnökség beszámolója;**
* **Felügyelő Bizottság jelentésének megvitatása és elfogadása;**
* **a 2022. évi pénzügyi és szakmai beszámoló, a közhasznúsági jelentés megvitatása és elfogadása;**
* **az egyesület 2023. évi költségvetésének megvitatása, elfogadása;**
* **döntés a 2024. évtől fizetendő tagdíj mértékéről;**
* **döntés alapszabály szerint az elnök díjazásáról;**
* **egyebek, hozzászólások;**

Tájékoztatom továbbá T. Sorstársat, hogy a Közgyűlésünk akkor határozatképes, ha azon Egyesületünk rendes tagjainak több mint a fele, azaz 50% plusz 1 fő jelen van. (Jelenlegi taglétszámunk: 375 fő)

Amennyiben a **2023. május 10-én 9 óra 30 percre** összehívott taggyűlés határozatképtelen lesz, a határozatképtelenség miatt megismételt taggyűlést ugyanarra a napra, **10 órai kezdettel hívja össze** az elnökség, melynek a helyszíne szintén a Pécs, Universitas u. 2/A. sz. alatti Tudásközpont földszinti konferenciaterme, és a határozat-képtelenség miatt megismételt közgyűlés az eredeti napirendek tárgyában a megjelentek számától függetlenül határozatképes.

A taggyűlést követően a szokásoknak megfelelően közös önköltséges ebédre invitáljuk a tagjainkat. Miután a tavalyi tapasztalatok és visszajelzések pozitívak voltak az étteremmel kapcsolatban, idén is a Rundó étteremben étkezünk az adott napi aktuális menüből.

Az ebédre előzetes regisztráció szükséges, melyre május 4. csütörtök 18 óráig jelentkezhetnek irodánkban.

**Megjelenésére taggyűlésünkön feltétlenül számítunk!**

Pécs, 2023. április 14.

Tisztelettel:

 *Bögyös Zoltán*

 *elnök*